CELEX: 22020D1462
Language: mt
Date: 2018-04-27 00:00:00
Title: Deċiżjoni tal-Kumitat Konġunt taż-ŻEE Nru 102/2018 tas-27 ta’ April 2018 li temenda l-Anness XXII (il-Liġi dwar il-Kumpaniji) u l-Protokoll 37 (li fih il-lista prevista mill-Artikolu 101) għall-Ftehim ŻEE [2020/1462]

15.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 340/39
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 102/2018
         tas-27 ta’ April 2018
         li temenda l-Anness XXII (il-Liġi dwar il-Kumpaniji) u l-Protokoll 37 (li fih il-lista prevista mill-Artikolu 101) għall-Ftehim ŻEE [2020/1462]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) Nru 537/2014 tal-Parlament Ewropew u tal-Kunsill tas-16 ta’ April 2014 dwar rekwiżiti speċifiċi dwar l-awditjar statutorju ta’ entitajiet ta’ interess pubbliku u li jħassar id-Deċiżjoni tal-Kummissjoni 2005/909/KE (1), kif ikkoreġut mill-ĠU L 170, 11.6.2014, p.66, għandu jiġi inkorporat fil-Ftehim taż-ŻEE.
                  
               
                     (2)
                  
                  
                     Id-Direttiva 2014/56/UE tal-Parlament Ewropew u tal-Kunsill tas-16 ta’ April 2014 li temenda d-Direttiva 2006/43/KE dwar il-verifiki statutorji tal-kontijiet annwali u tal-kontijiet konsolidati (2) għandha tiġi inkorporata fil-Ftehim taż-ŻEE.
                  
               
                     (3)
                  
                  
                     Biex il-Ftehim ŻEE jiffunzjona sew, il-Protokoll 37 tal-Ftehim ŻEE irid jiġi estiż sabiex jinkludi l-Kumitat tal-Korpi Ewropej għas-Sorveljanza tal-Awditjar (CEAOB), stabbilit permezz tar-Regolament (UE) Nru 537/2014, filwaqt li l-Anness XXII tal-Ftehim ŻEE irid jiġi emendat sabiex jispeċifika l-proċeduri ta’ assoċjazzjoni ma’ dan il-Kumitat.
                  
               
                     (4)
                  
                  
                     Għalhekk, jenħtieġ li l-Anness XXII u l-Protokoll 37 tal-Ftehim ŻEE jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XXII tal-Ftehim ŻEE għandu jiġi emendat kif ġej:
            
                        1.
                     
                     
                        Dan li ġej jiżdied mal-punt 10f (id-Direttiva 2006/43/KE tal-Parlament Ewropew u tal-Kunsill):
                        
                                    “—
                                 
                                 
                                    
                                       32014 L 0056: Id-Direttiva 2014/56/UE tal-Parlament Ewropew u tal-Kunsill tas-16 ta' April 2014 (ĠU L 158, 27.5.2014, p. 196).
                                 
                              Id-dispożizzjonijiet tad-Direttiva għandhom, għall-finijiet ta’ dan il-Ftehim, jinqraw bl-adattament li ġej:
                        Fl-Artikolu 30c(3), f’dak li għandu x’jaqsam mal-Istati tal-EFTA, il-kliem “kif imniżżla fil-Karta tad-Drittijiet Fundamentali tal-Unjoni Ewropea” ma għandux japplika.”
                     
                  
                        2.
                     
                     
                        Dan li ġej jiddaħħal wara l-punt 10i (id-Direttiva 2013/34/UE tal-Parlament Ewropew u tal-Kunsill):
                        
                                    “10j.
                                 
                                 
                                    
                                       32014 R 0537: Ir-Regolament (UE) Nru 537/2014 tal-Parlament Ewropew u tal-Kunsill tas-16 ta’ April 2014 dwar rekwiżiti speċifiċi dwar l-awditjar statutorju ta’ entitajiet ta’ interess pubbliku u li jħassar id-Deċiżjoni tal-Kummissjoni 2005/909/KE (ĠU L 158, 27.5.2014, p.77), kif emendat mill-ĠU L 170, 11.6.2014, p. 66.
                                    Il-modalitajiet għall-assoċjazzjoni tal-Istati tal-EFTA skont l-Artikolu 101 tal-Ftehim:
                                    L-awtoritajiet kompetenti tal-Istati tal-EFTA msemmija fl-Artikolu 32(1) tad-Direttiva 2006/43/KE għandu jkollhom id-dritt li jipparteċipaw bis-sħiħ fil-Kumitat tal-Korpi Ewropej għas-Sorveljanza tal-Awditjar (CEAOB), taħt l-istess kundizzjonijiet bħal awtoritajiet kompetenti tal-Istati Membri tal-UE iżda mingħajr id-dritt ta’ vot. Il-membri mill-Istati tal-EFTA ma għandhomx ikunu eliġibbli għall-Presidenza tas-CEAOB skont l-Artikolu 30(6).
                                    Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw skont l-adattamenti li ġejjin:
                                    
                                                (a)
                                             
                                             
                                                Il-kliem ‘leġiżlazzjoni nazzjonali jew tal-Unjoni’ għandu jiġi sostitwit bil-kliem ‘il-Ftehim taż-ŻEE jew leġiżlazzjoni nazzjonali’ u l-kliem ‘liġi nazzjonali jew tal-Unjoni’ għandu jiġi sostitwit mill-kliem ‘il-Ftehim taż-ŻEE jew liġi nazzjonali’.
                                             
                                          
                                                (b)
                                             
                                             
                                                Fl-Artikolu 41, fir-rigward tal-Istati tal-EFTA:
                                                
                                                            (i)
                                                         
                                                         
                                                            il-kliem ‘is-17 ta’ Ġunju 2020’ għandu jinqara ‘sitt snin wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 102/2018 tas-27 ta’ April 2018’;
                                                         
                                                      
                                                            (ii)
                                                         
                                                         
                                                            il-kliem ‘is-17 ta’ Ġunju 2023’ għandu jinqara ‘disa’ snin wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 102/2018 tas-27 ta’ April 2018;
                                                         
                                                      
                                                            (iii)
                                                         
                                                         
                                                            il-kliem ‘is-16 ta’ Ġunju 2014’ għandu jinqara ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 102/2018 tas-27 ta’ April 2018’;
                                                         
                                                      
                                                            (iv)
                                                         
                                                         
                                                            il-kliem ‘kif tkun fis-17 ta’ Ġunju 2016’ għandu jinqara ‘sentejn wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 102/2018 tas-27 ta’ April 2018’.
                                                         
                                                      
                                          
                                                (c)
                                             
                                             
                                                Fl-Artikolu 44, fir-rigward tal-Istati tal-EFTA, il-kliem ‘is-17 ta’ Ġunju 2017’ isir ‘sena wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 102/2018 tas-27 ta’ April 2018’.”
                                             
                                          
                              
                  
         
            Artikolu 2
            Il-punt li ġej huwa miżjud fil-Protokoll 37 tal-Ftehim taż-ŻEE:
            
                        “40.
                     
                     
                        Il-Kumitat tal-Korpi Ewropej għas-Sorveljanza tal-Awditjar (CEAOB) (ir-Regolament (KE) Nru 537/2014 tal-Parlament Ewropew u tal-Kunsill).”
                     
                  
         
            Artikolu 3
            It-testi tar-Regolament (KE) Nru 537/2014, kif ikkoreġuti bil-ĠU L 170, 11.6.2014, p. 66, u d-Direttiva 2014/56/UE, bil-lingwa Iżlandiża u b’dik Norveġiża, li se jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 4
            Din id-Deċiżjoni tidħol fis-seħħ fit-28 ta’ April 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, is-27 ta’ April 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 158, 27.5.2014, p. 77.
         
            (2)  ĠU L 158, 27.5.2014, p. 196.
         
            (*1)  Hemm indikati rekwiżiti kostituzzjonali.